text: Skybrud er målt flere steder i Syd- og Sønderjylland
  30 juli 2017 kl. 12.02
  Flere steder i Syd- og Sønderjylland har søndag fået så meget regn, at der er målt officielt skybrud. 
  Kraftige mængder regn er væltet ned over store dele af Syd- og Sønderjylland søndag. Danmarks Meteorologiske Institut har søndag registeret skybrud flere steder i det syd- og sønderjyske. 
  Bredebro Nord for Tønder er et af de steder, hvor der i den grad har været brug for regntøj, paraply og gummistøvler. På bare 20 minutter fra klokken 10.40 til klokken 11.00 faldt der i henhold til DMI 19,5 mm regn i Bredebro. 
  Der er dermed tale om officielt skybrud, da der er faldet mere end 15 mm regn på 30 minutter.
  #Skybrud i Sønderjylland ⛈️ På 20 minutter fra kl. 10:40 til 11:00 faldet der 19.5 mm regn ved Bredebro https://t.co/4RimmA3TeP
  Der har også været tusindvis af lynnedslag i dag. Frem til klokken 13 har DMI registreret mere end 4000 lynnedslag i Danmark. Se hvor på dette kort.
  
  